wannaphong/clean_thaiwikipedia huggingface dataset:
# อ็อดบ็อดส์
อ็อดบ็อดส์ หรือ อ๊อดบอดส์ อลเวงเพื่อนรักหลากสี  เป็นการ์ตูนทีวีแอนิเมชันของประเทศสิงคโปร์ ออกอากาศทางช่องดิสนีย์แชนแนล สร้างโดย ริชาร์ด โธมัส ฉายตอนแรกเมื่อวันที่ 21 มกราคม พ.ศ. 2556

 ตัวละคร 

 ฟิวส์ (,) เป็นอ็อดบ็อดสีแดงและผู้นำของอ็อดบ็อดส์
 สลิ๊ค (,) เป็นอ็อดบ็อดสีส้ม
 บับเบิลส์ (,) เป็นอ็อดบ็อดสีเหลือง
 ซี (,) เป็นอ็อดบ็อดสีเขียว
 โปโก (,) เป็นอ็อดบ็อดสีน้ำเงิน
 เจฟฟ์ (,) เป็นอ็อดบ็อดสีม่วง
 นิวต์ (,) เป็นอ็อดบ็อดสีชมพู
 ลูลู (,) เป็นอ็อดบ็อดสีไซอัน เธอเป็นอ็อดบ็อดตัวใหม่ เธอปรากฏตัวครั้งแรกในตอน "ลูลูส์ ฮีโร"

 เพลงประกอบ 
เพลงประกอบแต่งโดย คริสติน เอิร์น ไดรูด

 การตอบรับ 
ในคอมมอน เซนส์ มีเดีย (Common Sense Media) ให้ 3 จาก 5 ดาว
# เยโฮรัมแห่งยูดาห์
เยโฮรัม (,) หรือ โยรัม (;) เป็นกษัตริย์ลำดับที่ 5 ของราชอาณาจักรยูดาห์ เป็นพระราชโอรสของกษัตริย์เยโฮชาฟัท เยโฮรัมขึ้นครองราชย์ขณะพระชนมายุ 32 พรรษาและครองราชย์เป็นเวลา 8 ปี (2 พงศ์กษัตริย์ 8:17, 2 พงศาวดาร 21:20) พระองค์ประชวรในช่วง 2 ปีสุดท้ายของรัชสมัย (2 พงศาวดาร 21:18-19)

 พระนาม 
พระนามเยโฮรัมสร้างความสับสนในเรื่องราวของคัมภีร์ไบเบิล ผู้เขียนหนังสือพงศ์กษัตริย์กล่าวถึงทั้งเยโฮรัมแห่งอิสราเอลและเยโฮรัมแห่งยูดาห์ในความเดียวกัน และทั้งสองพระองค์ก็ครองราชย์ในช่วงเวลาเดียวกัน เยโฮรัมทั้งสองพระองค์ยังถูกกล่าวถึงด้วยพระนามว่าโยรัมแม้ในฉบับแปลเดียวกัน ตัวอย่างเช่นใน 2 พงศาวดาร 22:5-6 ความว่า:

5 พระองค์ยังทรงทำตามคำแนะนำของเขาทั้งหลายและเสด็จไปกับโยรัมพระราชโอรสของอาหับ พระราชาแห่งอิสราเอลเพื่อทำสงครามกับฮาซาเอลพระราชาแห่งซีเรีย ที่ราโมทกิเลอาด และคนซีเรียทำให้โยรัมบาดเจ็บ
6 และพระองค์ทรงกลับมาที่ยิสเรเอล เพื่อรักษาบาดแผลซึ่งได้รับที่เมืองรามาห์ เมื่อทรงสู้กับฮาซาเอลพระราชาแห่งซีเรีย และอาหัสยาห์พระราชโอรสของเยโฮรัมพระราชาแห่งยูดาห์ได้เสด็จลงไปหาโยรัม พระราชโอรสของอาหับในเมืองยิสเรเอล เพราะพระองค์ประชวร

ในทำนองเดียวกัน กษัตริย์แห่งยูดาห์ก็ถูกเรียกด้วยพระนามทั้งเยโฮรัมและโยรัมในฉบับแปลเดียวกัน ตัวอย่างเช่น 2 พงศ์กษัตริย์ 8:20-21 ใช้พระนามโยรัม ส่วน 2 พงศาวดาร 21:8-9 ซึ่งบรรยายเหตุการณ์เดียวกันด้วยคำที่แทบจะเหมือนกัน ใช้พระนามเยโฮรัม เรื่องราวนี้บรรยายในศิลาจารึกเทลดานซึ่งน่าจะสร้างโดยฮาซาเอล
# มาดามเว็บ
มาดามเว็บ  เป็นภาพยนตร์แนวซูเปอร์ฮีโร มีเค้าโครงจากตัวละครในมาร์เวลคอมิกส์ ชื่อ แคสแซนดรา เวบบ์ / มาดามเว็บ สร้างโดยเอส. เจ. คลาร์กสัน และจัดจำหน่ายโดยโซนี่พิคเจอร์สรีลีส แสดงนำโดย ดาโคตา จอห์นสัน, ซิดนีย์ สวีนนีย์, อิซาเบลา เมอร์เซด, เซเลสต์ โอคอนเนอร์, ทาฮาร์ ฮาจี, ไมค์ เอปส์, เอมมา โรเบิตส์ และอดัม สกอตต์

 นักแสดง 

 ดาโคตา จอห์นสัน รับบท แคสแซนดรา "แคสซี" เวบบ์ / มาดามเว็บ
 ซิดนีย์ สวีนนีย์ รับบท จูเลีย คอร์นวอลล์
 อิซาเบลา เมอร์เซด รับบท อันยา โคราซอน
 เซเลสต์ โอคอนเนอร์ รับบท แมตตี้ แฟรงคลิน
 ทาฮาร์ ฮาจี รับบท เอเสเคียล ซิมส์
 ไมค์ เอปส์ รับบท โอนีล
 เอมมา โรเบิตส์ รับบท แมรี ปาร์คเกอร์
 อดัม สกอตต์ รับบท เบน ปาร์คเกอร์
 เคอร์รี บิเช รับบท คอนสแตนซ์ เวบบ์
 โซเซีย มาเม็ต รับบท อามาเรีย
 โฮเซ มาริอา ยาซปิก รับบท ซานติอาโก

 การตอบรับ 
รอตเทนโทเมโทส์รายงานว่าร้อยละ 13 ของผู้วิจารณ์ 221 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 3.4 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 26 เต็ม 100 คะแนน ซึ่งประเมินโดยผู้วิจารณ์ 51 คน
# เอลาห์
เอลาห์ (’Ēlā;) เป็นกษัตริย์ลำดับที่ 4 ของราชอาณาจักรอิสราเอลเหนือ เป็นพระราชโอรสและผู้สืบราชบัลลังก์ของบาอาชา William F. Albright ระบุช่วงรัชสมัยของพระองค์เป็น 877–876 ปีก่อนคริสตกาล ส่วน E. R. Thiele ระบุเป็น 886–885 ปีก่อนคริสตกาลEdwin Thiele, The Mysterious Numbers of the Hebrew Kings, (1st ed.; New York: Macmillan, 1951;  2d ed.; Grand Rapids: Eerdmans, 1965; 3rd ed.; Grand Rapids: Zondervan/Kregel, 1983). , 9780825438257 

บทที่ 16 ของ 1 พงศ์กษัตริย์เล่าถึงการที่เอลาห์และสมาชิกในราชวงศ์ถูกปลงพระชนม์โดยศิมรีผู้บัญชาการกองรถรบของพระองค์ ผู้ซึ่งกลายเป็นผู้ขึ้นครองราชย์ถัดจากพระองค์
# บาอาชา
ในคัมภีร์ฮีบรู บาอาชา (, Baʿšāʾ)  เป็นกษัตริย์ลำดับที่ 3 ของราชอาณาจักรอิสราเอลเหนือ ทรงเป็นบุตรชายของอาหิยาห์แห่งเผ่าอิสสาคาร์ เรื่องราวของบาอาชามีเล่าใน 1 พงศ์กษัตริย์ 15:16-16:7 

 รัชสมัย 
บาอาชาขึ้นเป็นกษัตริย์แห่งอิสราเอลในปีที่ 3 ของรัชสมัยของอาสากษัตริย์แห่งยูดาห์ (1 พงศ์กษัตริย์ 15:28) William F. Albright ระบุช่วงรัชสมัยของพระองค์เป็น 900–877 ปีก่อนคริสตกาล ส่วน E. R. Thiele ระบุเป็น 909–886 ปีก่อนคริสตกาลEdwin Thiele, The Mysterious Numbers of the Hebrew Kings, (1st ed.; New York: Macmillan, 1951;  2d ed.; Grand Rapids: Eerdmans, 1965; 3rd ed.; Grand Rapids: Zondervan/Kregel, 1983). , 9780825438257 บาอาชาขึ้นสู่อำนาจโดยการปลงพระชนม์นาดับที่เป็นกษัตริย์องค์ก่อนที่เมืองกิบเบโธน ตามมาด้วยการกวาดล้างราชวงศ์ของเยโรโยอัม (พระราชบิดาและกษัตริย์ก่อนหน้านาดับ) ทั้งหมด บาอาชาเดิมเป็นผู้บัญชาการทหารในทัพของนาดับมาก่อน ได้ขึ้นสู่อำนาจจากเดิมที่เป็นผู้ที่ไม่มีชื่อเสียงมาก่อนเช่นเดียวกับผู้นำทางการทหารหลาย ๆ คน สารานุกรมชาวยิวให้ความเห็นว่าเพราะบาอาชามาจากเผ่าอิสสาคาร์ "จึงอาจเป็นตัวแทนของกองกำลังท้องถิ่น""Baasha", Jewish Encyclopedia

ตลอดรัชสมัยที่มีความยาว 24 ปี1 พงศ์กษัตริย์ 15:33 บาอาชาทรงทำสงครามกับอาสากษัตริย์แห่งยูดาห์ พระองค์ทรงเป็นพันธมิตรกับชาวอารัมและพยายามขัดขวางการค้าของยูดาห์โดยการเสริมกำลังที่เมืองรามาห์ เมืองที่อยู่ทางเหนือของเยรูซาเล็มไป 8 กิโลเมตร (5 ไมล์)Barnes' Notes on 1 Kings 15, accessed 26 October 2017 กษัติรย์อาสาแห่งยูดาห์จึงทรงติดสินบนกษัตริย์เบนฮาดัดแห่งซีเรียให้ย้ายข้างและเข้าโจมตีอิสราเอล ส่งผลให้อิสราเอลต้องสูญเสียดินแดนกว้างขวางในดานและนัฟทาลีทางตะวันตกเฉียงเหนือของทะเลกาลิลี บาอาชาจำต้องถอนทัพของรามาห์ อาสาแห่งยูดาห์ทรงนำวัสดุของเมืองรามาห์ที่ถูกทิ้งร้างมาใช้สร้างเมืองชายแดนของพระองค์เองคือเกบาและมิสปาห์

แม้ว่าบาอาชาจะทรงอยู่ในอำนาจตลอดพระชนมชีพ แต่พระองค์ก็มีศัตรูอยู่ตลอด ผู้เผยพระวจนะเยฮูบุตรฮานานีกล่าวพระวจนะถึงความพินาศของราชวงศ์ของบาอาชา ซึ่งต่อมาเกิดขึ้นด้วยการลอบปลงพระชนม์เอลาห์พระราชโอรสของบาอาชา
# เฮลล์คิทเช่น (ภัตตาคาร)
ภัตตาคารเฮลล์คิทเช่นของกอร์ดอน แรมซีย์  เป็นเครือภัตตาคารอาหารชั้นสูง (Fine Dining) ที่เชฟชาวอังกฤษ กอร์ดอน แรมซีย์ เป็นเจ้าของ และอิงจากรายการเรียลลิตีโชว์ เฮลล์คิทเช่น ในปี 2023 ภัตตาคารกลุ่มดังกล่าวมีที่ตั้งแล้ว 7 แห่งในสหรัฐ

 ประวัติ 
right|thumb| ทางเข้าหลักสู่เฮลล์คิทเช่น
แรมซีย์มีบทบาทโดดเด่นในรายการเรียลลิตีทางโทรทัศน์ เฮลล์คิทเช่น เมื่อปี 2005 ในสหรัฐ และในปี 2018 ได้เปิดตัวภัตตาคารตามธีมต่าง ๆ ที่ได้รับแรงบันดาลใจจากรายการดังกล่าว

ภัตตาคารในสหรัฐ ดำเนินการโดยแผนกภัตตาคารกอร์ดอน แรมซีย์ ในอเมริกาเหนือ (Gordon Ramsay North America (GRNA)) ซึ่งมีสำนักงานใหญ่ในเขตมหานครแดลลัส-ฟอร์ตเวิร์ธ ที่ตั้งในสหรัฐ ได้แก่ ลาสเวกัส, ทะเลสาบทาโฮ, เซาเทิร์นแคลิฟอร์เนีย, แอตแลนติกซิตี, วอชิงตัน ดี.ซี., ฟ็อกซ์วูดส์ และ ไมแอมี และยังมีการประกาศตั้งสาขาชิคาโกแล้วด้วย

ในเดือนพฤศจิกายน 2018 สาขาที่สองของเครือได้เปิดที่ซีสาร์สพาเลซบลูวอเตอร์ ในดูไบ รองรับลูกค้าได้ 260 คน พร้อมที่นั่งทั้งในร่มและกลางแจ้ง และดำเนินการโดยกลุ่มภัตตาคารกอร์ดอน แรมซีย์ ในยุโรป ปิดให้บริการในเดือนพฤศจิกายน 2023 เมื่อซีซาร์ออกจากดูไบ

 การเชื่อมโยงรายการโทรทัศน์ 
ภัตตาคารมีการออกแบบองค์ประกอบจากรายการโทรทัศน์ เช่น โลโก้ HK และมือจับประตูรูปส้อม และมีการจำหน่ายสินค้าต่าง ๆ ในแบรนด์เฮลล์คิทเช่น เมนูส่วนใหญ่ประกอบด้วยอาหารหลักในเมนูรายการโทรทัศน์ เช่น หอยเชลล์ย่างกระทะ ริซอตโตล็อบสเตอร์ และ บีฟเวลลิงตัน ชื่อค็อกเทลยังสื่อถึงตัวรายการด้วย

ในฤดูกาลที่ 19 และ 20 ของ เฮลล์คิทเช่น ถ่ายทำบนพื้นที่ของซีซาร์สเอนเทอร์เทนเมนต์สตูดิโอส์ ใกล้กับฉนวนลาสเวกัส แต่สำหรับบางฉากในตอนเหล่านั้น ผู้เข้าแข่งขันจะได้เยี่ยมชมภัตตาคารในเวกัส

คริสตินา วิลสัน ผู้ชนะในฤดูกาลที่ 10 ซึ่งต่อมากลับมาในรายการในฐานะผู้ช่วยเชฟ ได้ช่วยเปิดภัตตาคารหลายแห่ง

ในการให้สัมภาษณ์เมื่อเดือนสิงหาคม 2022 กับ ซานดิเอโกยูเนียนทริบิวน์ แรมซีย์พูดถึงวิธีที่เมนูที่ภัตตาคารเฮลล์คิทเช่นของเขาอิงจากรายการโทรทัศน์โดยใช้ "สิ่งที่อยู่ในเมนูในช่วง 21 ฤดูกาลที่ผ่านมาเพื่อทดสอบผู้เข้าแข่งขันในรายการนี้ "; เขากล่าวเสริมว่า “เห็นได้ชัดว่าอาหารบางจานกลายเป็นรายการโปรดทางโทรทัศน์ ซึ่งสามารถนำไปปรับใช้กับภัตตาคารได้อย่างง่ายดาย” เมื่อหนังสือพิมพ์ถามเขาว่า "การรับประทานอาหารที่เฮลล์คิทเช่นจะแตกต่างจากที่ผู้คนเห็นในรายการทีวีอย่างไร" แรมซีย์ตอบว่า "เริ่มแรกเลย คุณรับประกันได้เลยว่าจะต้องได้รับอาหารอย่างแน่นอน!"

 การตอบรับ 
ในรายชื่อภัตตาคารในลาสเวกัสสำหรับ โตรอนโตซัน ริตา เดมอนทิส เขียนว่า "ฉันพบว่าประสบการณ์ของเฮลล์คิทเช่นทั้งหมดนั้นทำให้ดีอกดีใจ ตั้งแต่การบริการไปจนถึงอาหารจานต่าง ๆ ไปจนถึงของหวานที่สะดุดตา...ที่นั่งที่ยอดเยี่ยมจะทำให้คุณมองเห็นจากมุมสูงของแถบนั้น”  ในรายชื่อ "30 ภัตตาคารที่ดีที่สุด" ของลาสเวกัสสำหรับ เทสติงเทเบิล อัลลี เลบอส เขียนว่า "ประสบการณ์นี้จะไม่ทำให้ผิดหวัง ตราบใดที่คุณไม่คาดหวังว่าอาหารจะเต็มไปด้วยความสับสนวุ่นวายและการดูถูก"  เว็บไซต์ กาโยตไกด์บุ๊ค ให้คะแนนร้านเฮลล์คิทเช่นบนฉนวนลาสเวกัส 13 คะแนนจาก 20 คะแนน ("ดี")  ทอม ไซสท์เซมา นักวิจารณ์อาหารของ เดอะวอชิงตันโพสต์ บรรยายสภาพแวดล้อมของสถานที่นี้ในดีซีว่า "แคมป์สูง" โดยมีบรรยากาศที่ดังและคับแคบมาก แต่ก็เพลิดเพลินกับอาหารมาก โดยบอกว่า "ดีกว่าที่จำเป็น"

 ประเทศไทย
# ยูเอสเอส จอห์น เอฟ. เคนเนดี (CVN-79)
ยูเอสเอส จอห์น เอฟ. เคนเนดี (CVN-79)  เป็นเรือบรรทุกอากาศยานลำที่ 2 ในชั้นเจอรัลด์ อาร์. ฟอร์ด ของกองทัพเรือสหรัฐ ปล่อยลงน้ำเมื่อวันที่ 29 ตุลาคม ค.ศ. 2019 และตั้งชื่อใหม่เมื่อวันที่ 7 ธันวาคม ค.ศ. 2019 เป็นเรือลำที่สองที่ได้รับการตั้งชื่อตามประธานาธิบดีแห่งสหรัฐอเมริกาคนที่ 35 จอห์น เอฟ. เคนเนดี
# ทิบนี
ทิบนี (Tīḇnī) เป็นผู้อ้างสิทธิ์ในราชบัลลังก์ของกษัตริย์แห่งอิสราเอลเหนือและเป็นบุตรชายของกีนัท William F. Albright ระบุช่วงรัชสมัยของพระองค์เป็น 876–871 ปีก่อนคริสตกาล ส่วน Edwin R. Thiele ระบุเป็น 885–880 ปีก่อนคริสตกาล

 ในคัมภีร์ไบเบิล 
ภายหลังจากศิมรีจบชีวิตพระองค์เองหลังครองราชย์ได้ 7 วัน ประชาชนอิสราเอลได้แบ่งออกเป็น 2 ฝ่าย ฝ่ายหนึ่งเข้าด้วยอม-รี อีกฝ่ายหนึ่งเข้าด้วยทิบนัี ทั้งสองฝ่ายสู้รบกันเป็นเวลาหลายปีจนกระทั่งทัพฝ่ายอม-รีได้รับชัยชนะและทิบนีสิ้นพระชนม์ ดูเหมือนว่าทิบนีทรงปกครองราชอาณาจักรอิสราเอลครึ่งหนึ่งเป็นเวลา 4 ปี ทิบนีมีพระอนุชานามว่าโยรัมผู้เป็นจากรองจากพระองค์ในกรณีพิพาทเรื่องราชบัลลังก์ และสิ้นพระชนม์ในเวลาเดียวกันกับทิบนี อาจจะด้วยฝีมือของฝ่ายอม-รี อย่างไรก็ตาม โยรัมถูกกล่าวถึงเฉพาะในฉบับเซปทัวจินต์ (LXX) ของ 1 พงศ์กษัตริย์ 16:22"Tibni", Jewish Encyclopedia มีการบันทึกถึงการสิ้นพระชนม์ของทิบนัีแต่ไม่มีการอธิบายเพิ่มเติม
# ศิมรี (กษัตริย์)
ศิมรี (, Zīmrī,  "น่ายกย่อง")  เป็นกษัตริย์ลำดับที่ 5 ของราชอาณาจักรอิสราเอลเหนือ รัชสมัยของพระองค์กินเวลาเพียง 7 วัน William F. Albright ระบุปีของรัชสมัยของพระองค์เป็น 876 ปีก่อนคริสตกาล ส่วน E. R. Thiele ระบุเป็น 885 ปีก่อนคริสตกาลEdwin Thiele, The Mysterious Numbers of the Hebrew Kings, (1st ed.; New York: Macmillan, 1951;  2d ed.; Grand Rapids: Eerdmans, 1965; 3rd ed.; Grand Rapids: Zondervan/Kregel, 1983). , 9780825438257 เรื่องราวของพระองค์เล่าไว้ใน 1 พงศ์กษัตริย์ บทที่ 16
# ประเทศเซาตูแมอีปริงซีปในโอลิมปิกฤดูร้อน 2004
ประเทศเซาตูเมและปรินซิปี เข้าร่วมแข่งขันในกีฬาโอลิมปิกฤดูร้อน 2004 ในกรุงเอเธนส์ ประเทศกรีซ ซึ่งจัดขึ้นระหว่างวันที่ 13 ถึง 29 สิงหาคม ค.ศ. 2004 การเข้าร่วมของประเทศครั้งนี้ถือเป็นการปรากฏตัวครั้งที่ 3 ในโอลิมปิกฤดูร้อนนับตั้งแต่เปิดตัวครั้งแรกในโอลิมปิกฤดูร้อน 1996

 กรีฑา 

ยาซาลเดส นาสซิเมนโต เปิดตัวในโอลิมปิกฤดูร้อน โดยผ่านเข้ารอบเอเธนส์เกมส์ 2004 ในฐานะตัวแทน โดยไม่ต้องแข่งขันในรายการกีฬาสำคัญใด ๆ

ชาย
นักกีฬารายการฮีตรอบก่อนรองชนะเลิศรอบรองชนะเลิศชิงชนะเลิศผลอันดับผลอันดับผลอันดับผลอันดับยาซาลเดส นาสซิเมนโตวิ่ง 100 ม.11.008ไม่ผ่าน

หญิง
นักกีฬารายการชิงชนะเลิศผลอันดับฟูมิลาย ฟอนเซก้าเดิน 20 กม.2:04:5452
# อม-รี
ในคัมภีร์ฮีบรู อม-รี (; , ‘Omrī;  Ḫûmrî [ḫu-um-ri-i]; fl. ศตวรรษที่ 9 ก่อนคริสตกาล) เป็นกษัตริย์ลำดับที่ 6 ของราชอาณาจักรอิสราเอลเหนือ พระองค์เป็นนักรบผู้ประสบความสำเร็จในการขยายราชอาณาจักรอิสราเอลเหนือ กษัตริย์พระองค์อื่น ๆ ที่มาจากราชวงศ์อม-รีได้แก่ อาหับ อาหัสยาห์ เยโฮรัม และอาธาลิยาห์ อม-รีเป็นกษัตริย์พระองค์ที่ 2 ที่ถูกกล่าวถึงในคัมภีร์ไบเบิลโดยไม่มีการระบุถึงเผ่าต้นกำเนิดของพระองค์ เช่นเดียวกับศิมรีกษัตริย์ลำดับก่อนหน้าพระองค์ที่ครองราชย์เพียง 7 วัน มีความเป็นไปได้อย่างหนึ่ง (แม้ไม่ได้รับการพิสูจน์) ว่าพระองค์มาจากเผ่าอิสสาคาร์

พระคัมภีร์ไม่ได้กล่าวถึงเชื้อสายของอม-รี พระนามของพระองค์อาจมาจากภาษาชาวอาโมไรต์ ภาษาอาหรับ หรือภาษาฮีบรูThiel, W., "Omri", The Anchor Bible Dictionary, p. 17, vol. 5, D.N. Freedman (ed.). New York: Doubleday (1992) อม-รีได้ชื่อว่าเป็นผู้สร้างเมืองสะมาเรียและสถาปนาให้เป็นเมืองหลวงของพระองค์  แม้ว่าคัมภีร์ไบเบิลไม่ได้กล่าวถึงพระราชกิจอื่น ๆ ในรัชสมัยของพระองค์ แต่ก็บรรยายว่าพระองค์ทรงกระทำสิ่งชั่วมากกว่ากษัตริย์ทุกพระองค์ที่อยู่ก่อนหน้าพระองค์ สมมติฐานหนึ่งในสมัยใหม่ยืนยันว่าอม-รีในฐานะผู้ก่อตั้งราชวงศ์อม-รีซึ่งเป็นราชวงศ์ของชาวอิสราเอล ทำให้ราชอาณาจักรของพระองค์ก่อตั้งเป็นรัฐแรกในแผ่นดินอิสราเอล จากนั้นราชอาณาจักรยูดาห์ก็ประสบความสำเร็จในการเป็นรัฐในภายหลัง (Lemche-Thompson hypothesis)

แหล่งข้อมูลนอกคัมภีร์ไบเบิลอย่างศิลาจารีกเมชาและโอเบลิสก์ดำแห่งชัลมาเนเสอร์ที่ 3 ก็กล่าวถึงพระนามของอม-รี อย่างไรก็ตามในกรณีของโอเบลิสก์ดำ การอ้างอิงมีลักษณะเป็นการกล่าวถึงราชวงศ์ที่ตั้งชื่อตามอม-รีมากกว่าจะเป็นตัวอม-รีเอง วิทยานิพนธ์รองโดย Thomas Thompson และ Niels Peter Lemche ให้ความเห็นว่าอม-รีอาจเป็นชื่อราชวงศ์ที่บ่งชี้ถึงผู้ก่อตั้งแรกสุดชองราชอาณาจักรอิิสราเอล แทนที่จะเป็นพระนามบ่งบอกถึงกษัตริย์พระองค์จริงในประวัติศาสตร์
# บลูอะเกน
บลูอะเกน  เป็นภาพยนตร์ไทยอิสระแนวดราม่า ความยาว 3 ชั่วโมง 10 นาที เขียนบทและกำกับภาพยนตร์ โดย ฐาปณี หลูสุวรรณ ได้รับเลือกให้ฉายรอบปฐมทัศน์โลกที่เทศกาลภาพยนตร์นานาชาติปูซาน ครั้งที่ 27 ประเทศเกาหลีใต้ โดยเข้าประกวดในสาย New Currents Award (สำหรับผู้กำกับภาพยนตร์หน้าใหม่) ซึ่งเป็นสายประกวดหลักของเทศกาลภาพยนตร์นี้ 

หลังจากนั้นได้เข้าฉายแบบจำกัดโรงภาพยนตร์ในประเทศไทย เฉพาะที่โรงภาพยนตร์เฮ้าส์สามย่าน, เอสเอฟ ซีเนม่า(เฉพาะสาขาเซ็นทรัลเวิลด์และเชียงใหม่) , โรงภาพยนตร์ลิโด้ และ Doc Club and Pub 

 เรื่องย่อ 
บนโลกที่ไม่ได้ใจดีกับเราเท่าไหร่ ‘เอ’ (ตะวัน จริยาพรรุ่ง) หญิงสาวลูกครึ่งอีสาน-ตะวันตก จากหมู่บ้านคาทอลิกที่ใหญ่ที่สุดในไทย เธอดิ้นรนเข้ามาเรียนออกแบบแฟชั่นในกรุงเทพฯ โดยหวังว่าจะสามารถชุบชีวิตโรงย้อมครามของครอบครัวที่กําลังจะตาย

‘แพร’ (อสมาภรณ์ สมัครพันธ์) เพื่อนสนิทคนแรกในมหาวิทยาลัยถูกดึงดูดเข้ามาอยู่ในวงโคจรของเธอ ด้วยต้นทุนทางสังคมและความฝันที่คล้ายกัน ในขณะที่ เอพยายามปกป้องความฝันของตัวเอง ไปพร้อมๆ กับถักทอความสัมพันธ์กับคนรอบข้างเอาไว้ แต่เหมือนเส้นด้ายกลับจะขาดลง

‘สุเมธ’ (ศรัณย์เมศ รัตนพงษ์) เพื่อนรักคนเดียวในวัยเด็กผู้เป็นเซฟโซน ก็ได้กลับมาในวงโคจรของเธออีกครั้งในค่ำคืนวันคริสต์มาสตามสัญญา แต่มันยิ่งกลับทําให้เอตั้งคําถามกับตัวเองว่า ‘บนโลกนี้...ที่ตรงไหนคือที่ของเธอจริงๆ’
 รางวัล 
 ปี  รางวัล สาขา เสนอชื่อเข้าชิง ผล 2565 เทศกาลภาพยนตร์นานาชาติปูซาน ครั้งที่ 27 (Busan International Film Festival: BIFF) New Currents Award บลูอะเกน  เทศกาลภาพยนตร์โลกแห่งกรุงเทพฯ ครั้งที่ 15 (15th World Film Festival of Bangkok)  Lotus Awardบลูอะเกน 256638th edition of Cinema Jove - Valencia International Film Festival Luna de Valencia Award for Best Feature Filmบลูอะเกน  CIMA Award for Best Film Directed by Womenบลูอะเกน  20th Asian Film Festival (Rome, Italy) Most Original Filmบลูอะเกน11th Asian Film Festival Barcelona NECPAC Section Awardsบลูอะเกน รางวัลชมรมวิจารณ์บันเทิง ครั้งที่ 31 ภาพยนตร์ยอดเยี่ยมบริษัท ตัดอยู่ จำกัด และ กรูฟวินแมน โปรดักชั่นเฮ้าส์ แอนด สตูดิโอผู้กำกับภาพยนตร์ยอดเยี่ยมฐาปณี หลูสุวรรณบทภาพยนตร์ยอดเยี่ยมฐาปณี หลูสุวรรณนักแสดงนำหญิงยอดเยี่ยมตะวัน จริยาพรรุ่งนักแสดงสมทบหญิงยอดเยี่ยมอสมาภรณ์ สมัครพันธ์นักแสดงสมทบชายยอดเยี่ยมณพรรธน์ ตรีผลาวิเศษกุลลำดับภาพยอดเยี่ยมชลสิทธิ์ อุปนิกขิตนักทำหนังหน้าใหม่ยอดเยี่ยมฐาปณี หลูสุวรรณรางวัลภาพยนตร์แห่งชาติ สุพรรณหงส์ ครั้งที่ 31 ภาพยนตร์ยอดเยี่ยมบริษัท ตัดอยู่ จำกัด และ กรูฟวินแมน โปรดักชั่นเฮ้าส์ แอนด สตูดิโอบทภาพยนตร์ยอดเยี่ยมฐาปณี หลูสุวรรณนักแสดงนำหญิงยอดเยี่ยมตะวัน จริยาพรรุ่งนักแสดงสมทบหญิงยอดเยี่ยมอสมาภรณ์ สมัครพันธ์ลำดับภาพยอดเยี่ยมชลสิทธิ์ อุปนิกขิตกำกับภาพยอดเยี่ยมชลสิทธิ์ อุปนิกขิตดนตรีประกอบยอดเยี่ยมชัพวิชญ์ เต็มนิธิกุล , ใจเทพ ร่าเริงใจบันทึกเสียงและผสมเสียงยอดเยี่ยมณพวัฒน์ ลิขิตวงศ์ , ชลสิทธิ์ อุปนิกขิต , One Cool Sound Studio Co., Ltd.รางวัลสตาร์พิกส์ไทยฟิล์มอะวอดส์ ครั้งที่ 20 ภาพยนตร์ยอดเยี่ยมบริษัท ตัดอยู่ จำกัด และ กรูฟวินแมน โปรดักชั่นเฮ้าส์ แอนด สตูดิโอผู้กำกับภาพยนตร์ยอดเยี่ยมฐาปณี หลูสุวรรณนักแสดงสมทบหญิงยอดเยี่ยมอสมาภรณ์ สมัครพันธ์นักแสดงสมทบชายยอดเยี่ยมณพรรธน์ ตรีผลาวิเศษกุลบทภาพยนตร์ยอดเยี่ยมฐาปณี หลูสุวรรณลำดับภาพยอดเยี่ยมชลสิทธิ์ อุปนิกขิตดนตรีประกอบยอดเยี่ยมชัพวิชญ์ เต็มนิธิกุล , ใจเทพ ร่าเริงใจ
 อ้างอิง
# อาหับ
ในคัมภีร์ฮีบรู อาหับ (; ;  Aḫâbbu;  Achaáb) เป็นกษัตริย์ลำดับที่ 7 ของราชอาณาจักรอิสราเอลเหนือ พระองค์เป็นพระราชโอรสและผู้สืบราชบัลลังก์ของกษัตริย์อม-รี และเป็นพระสวามีของเยเซเบลแห่งไซดอน1 พงศ์กษัตริย์ 16:29–34 ในศาสนายาห์เวห์ พระองค์ถูกวิพากษ์วิจารณ์อย่างมากว่าเป็นต้นเหตุให้เกิด "ความเสื่อมถอยทางศีลธรรม" ในอิสราเอล นักวิชาการถือว่าพระองค์เป็นผู้นมัสการพระยาห์เวห์ Grabbe, Lester (2017). p. 183-184. Ancient Israel: What Do We Know and How Do We Know It?. Bloomsbury. ISBN 978-0-567-67043-4. “ His chief palace overseer Obadiah was a devoted Yhwh worshipper, and Ahab could hardly have been ignorant of that (1 Kgs 17.3). Furthermore, his two sons had theophoric names that contained a form of the divine name Yhwh (Ahaziah [1 Kgs 22.40] and Jehoram [2 Kgs 1.17]), which would hardly have been the case if he had been a Baal worshipper.”

การมีตัวตนอยู่ของอาหับในประวัติศาสตร์ได้รับการสนับสนุนจากหลักฐานนอกคัมภีร์ไบเบิล กษัตริย์ชัลมาเนเสอร์ที่ 3 แห่งอัสซีเรียบันทึกเมื่อ 853 ปีก่อนคริสตกาลว่าพระองค์เอาชนะพันธมิตรของกษัตริย์ 12 พระองค์ในยุทธการที่การ์การ์ อาหับเป็นหนึ่งในกษัตริย์เหล่านั้น อาหับยังถูกกล่าวถึงในศิลาจารีกเมชาด้วย

อาหับขึ้นครองราชย์เป็นกษัตริย์แห่งอิสราเอลในปีที่ 38 ของรัชสมัยกษัตริย์อาสาแห่งยูดาห์ และครองราชย์เป็นเวลา 22 ปีตามที่ระบุใน 1 พงศ์กษัตริย์1 พงศ์กษัตริย์ 16:29 William F. Albright ระบุช่วงรัชสมัยของพระองค์เป็น 869–850 ปีก่อนคริสตกาล ส่วน Edwin R. Thiele ระบุเป็น 874–853 ปีก่อนคริสตกาล ล่าสุด Michael Coogan ระบุช่วงรัชสมัยของอาหับเป็น 871–852 ปีก่อนคริสตกาล
# อาหัสยาห์แห่งอิสราเอล
อาหัสยาห์ (, "ยาห์ทรงยึด"; , Ochozias ในเซปทัวจินต์และคัมภีร์ไบเบิลฉบับ Douai-Rheims) เป็นกษัตริย์ลำดับที่ 8 ของราชอาณาจักรอิสราเอลเหนือ พระองค์เป็นพระราชโอรสของอาหับและเยเซเบล พระองค์ปกครองจากเมืองสะมาเรียเช่นเดียวกับพระราชบิดา William F. Albright ระบุช่วงรัชสมัยของพระองค์เป็น 850–849 ปีก่อนคริสตกาล ส่วน E. R. Thiele ระบุเป็น 853–852 ปีก่อนคริสตกาลEdwin Thiele, The Mysterious Numbers of the Hebrew Kings, (1st ed.; New York: Macmillan, 1951; 2d ed.; Grand Rapids: Eerdmans, 1965; 3rd ed.; Grand Rapids: Zondervan/Kregel, 1983). , 9780825438257

ผู้เขียนหนังสือพงศ์กษัตริย์วิจารณ์อาหัสยาห์ว่าทรงดำเนินในทางของอาหับพระราชบิดาของพระองค์และเยเรเบลพระราชมารดาของพระองค์ และนำอิสราเอลให้ทำบาป "ในทางของเยโรโบอัมบุตรเนบัท"1 พงศ์กษัตริย์ 22:52 ผู้ให้คำอธิบายคัมภีร์ไบเบิล Albert Barnes ตั้งข้อสังเกตว่าวลี "ในทางของพระมารดาของพระองค์" ไม่ได้ปรากฏที่อื่นในคัมภีร์ฮีบรู และแสดงถึงความรู้สึกอันแรงกล้าของผู้เขียนหนังสือพงศ์กษัตริย์เกี่ยวกับอิทธิพลของเยเซเบลBarnes' Notes on 1 Kings 22, accessed 7 November 2017

 บรรพบุรุษ 
ต่อไปนี้เป็นบรรพบุรุษของอาหัสยาห์ตามที่ระบุในคัมภีร์ไบเบิล
# มาร์ก โรบินส์
มาร์ก กอร์ดอน โรบินส์ (, เกิด 22 ธันวาคม 1969) เป็นผู้จัดการทีมฟุตบอลชาวอังกฤษและอดีตนักฟุตบอลอาชีพ ซึ่งล่าสุดดำรงตำแหน่งผู้จัดการทีมคอเวนทรีซิตีในศึกอีเอฟแอลแชมเปียนชิป ในฐานะผู้เล่นเขาเป็นกองหน้าและเป็นที่รู้จักกันดีในช่วงเวลาของเขาในพรีเมียร์ลีกกับนอริชซิตีและเลสเตอร์ซิตี

โรบินส์เริ่มต้นอาชีพของเขากับแมนเชสเตอร์ยูไนเต็ด ในช่วงเวลานี้ เขายิงประตูชัยใส่นอตทิงแฮมฟอเรสต์ในรอบรองชนะเลิศเอฟเอคัพ ปี 1990 ซึ่งต่อมาได้รับเครดิตว่า "ช่วยเซฟ" ตำแหน่งของอเล็กซ์ เฟอร์กูสันที่โอลด์แทรฟฟอร์ดได้ หลังจากอยู่กับนอริชและเลสเตอร์ โรบินส์ก็ไปเล่นให้กับเรดิง, แมนเชสเตอร์ซิตี, วอลซอลล์, รอเทอรัมยูไนเต็ด, บริสตอลซิตี และเชฟฟีลด์เวนส์เดย์ในฟุตบอลลีก โรบินส์ยังเล่นในยุโรปภาคพื้นทวีปร่วมกับโคเปนเฮเกน, อูเรนเซ และพานิโอนิออส ก่อนที่เขาจะเลิกเล่นกับเบอร์ตันอัลเบียนในคอนเฟอเรนซ์เนชันนัล (เนชันนัลลีกในปัจจุบัน) ในปี 2005

ในปี 2007 2 ปีหลังจากเลิกเล่นเขาเริ่มงานผู้จัดการทีมเมื่อกลายเป็นผู้จัดการทีมรอเทอรัมยูไนเต็ดและย้ายไปบาร์นสลีย์ในตำแหน่งเดียวกันในปี 2009 ก่อนที่จะออกจากตำแหน่งในปี 2011 เนื่องจากมีความคิดเห็นที่แตกต่างกันระหว่างเขาและบอร์ดบริหาร

 ระดับสโมสร 
 แมนเชสเตอร์ยูไนเต็ด 
โรบินส์มีส่วนสำคัญในการคว้าแชมป์เอฟเอคัพ ในปี 1990 ซึ่งเป็นถ้วยรางวัลใบแรกของอเล็กซ์ เฟอร์กูสันกับสโมสร โดยทำประตูชัยในรอบรองชนะเลิศนัดรีเพลย์กับโอลดัมแอทเลติก ยูไนเต็ดจะพบกับนอตทิแฮมฟอเรสต์ (1 ในทีมที่ประสบความสำเร็จมากที่สุดในบอลถ้วยในช่วงปลายทศวรรษ 1980 และต้นทศวรรษ 1990) เมื่อวันที่ 7 มกราคม 1990 ที่ซิตีกราวด์ในเอฟเอคัพรอบที่ 3 สื่อต่างพากันจับตามอง (แต่ถูกปฏิเสธโดยมาร์ติน เอ็ดเวิดส์ ประธานสโมสรยูไนเต็ดในตอนนั้น) ว่าอเล็กซ์ เฟอร์กูสัน ผู้จัดการทีมยูไนเต็ดอยู่ภายใต้แรงกดดันว่าอาจจะถูกปลดออกจากตำแหน่งหากยูไนเต็ดแพ้และตกรอบบอลถ้วย ขณะที่พวกเขาอยู่ที่ 15 ในลีกและตกรอบฟุตบอลลีกคัพไปแล้ว

เกียรติประวัติ
นักเตะ
แมนเชสเตอร์ยูไนเต็ด
FA Cup: 1989–90
Football League Cup: 1991–92
FA Charity Shield: 1990
European Cup Winners' Cup: 1990–91
European Super Cup: 1991

เลสเตอร์ซิตี
Football League First Division play-offs: 1996
Football League Cup: 1996–97

ผู้จัดการทีม
คอเวนทรีซิตี
EFL League One: 2019–20
EFL League Two play-offs: 2017–18
EFL Trophy: 2016–17
# วอลเลย์บอลชายหาดคอนติเนนตัลคัพโซนเอเชีย ฤดูกาล 2023–2024
การแข่งขันวอลเลย์บอลชายหาดคอนติเนนตัลคัพโซนเอเชีย ฤดูกาล 2023–2024  เป็นเป็นการแข่งขันกีฬาวอลเลย์บอลชายหาด แบบสองเพศสำหรับทีมที่เป็นตัวแทนของประเทศในทวีปเอเชีย ผู้ชนะการแข่งขันจะมีสิทธิ์เข้าร่วมแข่งขันโอลิมปิกฤดูร้อน 2024

 ประเภทชาย 

 รอบแรก 

 โซนเอเชียกลาง 
เจ้าภาพ: ค็อกซ์บาซาร์, บังกลาเทศ

  ผ่านเข้าสู่รอบสุดท้าย
  ผ่านเข้าสู่รอบรองชนะเลิศ

 โซนเอเชียตะวันออก 
เจ้าภาพ: ถังชาน, จีน

  (ในฐานะเจ้าภาพ) และ  ผ่านเข้าสู่รอบสุดท้าย
  ผ่านเข้าสู่รอบรองชนะเลิศ

 โอเชียเนีย 
เจ้าภาพ:' พอร์ตวิลา, วานูอาตู

  (ในฐานะแชมป์ป้องกัน) และ  ผ่านเข้าสู่รอบสุดท้าย
  ผ่านเข้าสู่รอบรองชนะเลิศ

 โซนเอเชียตะวันออกเฉียงใต้ 

เจ้าภาพ:' พนมเปญ, กัมพูชา

11–14 พฤษภาคม 2023

  ผ่านเข้าสู่รอบสุดท้าย
  ผ่านเข้าสู่รอบรองชนะเลิศ

 โซนเอเชียตะวันตก 
เจ้าภาพ:' โดฮา, กาตาร์

  ผ่านเข้าสู่รอบสุดท้าย
  ผ่านเข้าสู่รอบรองชนะเลิศ

 รอบรองชนะเลิศ 
เจ้าภาพ: หนิงโป, ประเทศจีน

 
 
 
 
 

 รอบชิงชนะเลิศ 
เจ้าภาพ: หนิงโป, ประเทศจีน

  (ป้องกันแชมป์)
  (เจ้าภาพ)
  (เอเชียตะวันออกเฉียงใต้)
  (เอเชียกลาง)
  (เอเชียตะวันออก)
  (โอเชียเนีย)
  (เอเชียตะวันตก)
# 2 พงศาวดาร 11
2 พงศาวดาร 11  เป็นบทที่ 11 ของหนังสือพงศาวดาร ฉบับที่ 2 ในพันธสัญญาเดิมในคัมภีร์ไบเบิลของศาสนาคริสต์ หรือส่วนที่ 2 ของหนังสือพงศาวดารในคัมภีร์ฮีบรู หนังสือพงศาวดารรวบรวมจากแหล่งข้อมูลที่เก่ากว่าโดยบุคคลหรือกลุ่มบุคคลที่ไม่ทราบตัวตน ซึ่งนักวิชาการสมัยใหม่เรียกว่าเป็น "ผู้เขียนหนังสือพงศาวดาร" (the Chronicler) และมีรูปร่างสุดท้ายที่ทำขึ้นในช่วงปลายศตวรรษที่ 5 หรือ 4 ก่อนคริสตกาล บทที่ 11 ของ 2 พงศาวดารเป็นส่วนหนึ่งของตอนที่เน้นไปที่ราชอาณาจักรยูดาห์จนกระทั่งถูกทำลายโดยชาวบาบิโลนภายใต้กษัตริย์เนบูคัดเนสซาร์ และการเริ่มต้นฟื้นฟูใหม่ภายใต้กษัตริย์ไซรัสมหาราชแห่งเปอร์เซีย (2 พงศาวดาร 10 ถึง 36) จุดเน้นของบทนี้คือผลที่ตามมาจาการแบ่งแยกราชอาณาจักรอิสราเอลในช่วงต้นรัชสมัยของเรโหโบอัม 

 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 23 วรรค

 พยานต้นฉบับ 
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008)

สำเนาต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; B; ศตวรรษที่ 4) และฉบับอะเล็กซานเดรีย (Codex Alexandrinus; A; A; ศตวรรษที่ 5)

 การอ้างอิงในพันธสัญญาเดิม 
2 พงศาวดาร 11:1–4: 1 พงศ์กษัตริย์ 12:20–242 Chronicles 11 Berean Study Bible. Biblehub

 เรโหโบอัมเสริมกำลังยูดาห์ (11:1–12) 
วรรค 1–4 คล้ายกับ 1 พงศ์กษัตริย์ 12:21-24 แต่วรรค 5–12 ไม่คล้ายกับที่อื่นใด เรโหโบอัมทรงระงับการโจมตีเยโรโบอัมเพราะการแทรกแซงจากพระวจนะ (วรรค 4) การทรงเชื่อฟังของเรโหโบอัมทำให้พระองค์ทรงได้รับรางวัล เรโหโบอัมทรงเปลี่ยนมาเสริมกำลังของบางเมืองให้เป็นป้อมปราการ (วรรค 6–10) ทุกเมืองยกเว้นอาโดราอิมถูกกล่าวถึงที่อื่นในคัมภีร์ฮีบรู

 วรรค 4 
" 'พระยาห์เวห์ตรัสดังนี้ว่า
 พวกเจ้าอย่าขึ้นไปสู้รบกับพี่น้องของเจ้า จงกลับบ้านของตนทุกคนเถิด เพราะสิ่งนี้เป็นมาจากเรา' "แล้วพวกเขาจึงเชื่อฟังพระวจนะของพระยาห์เวห์ และกลับไปโดยไม่ได้สู้รบกับเยโรโบอัม''2 พงศาวดาร 11:4 THSV11
"สิ่งนี้เป็นมาจากเรา": เปรียบเทียบกับ  2 พงศาวดาร 10:15 "เหตุการณ์นี้เป็นมาจากพระเจ้า"Ellicott, C. J. (Ed.) (1905). Ellicott's Bible Commentary for English Readers. 2 Chronicles 11. London : Cassell and Company, Limited, [1905-1906] Online version: (OCoLC) 929526708. Accessed 28 April 2019.

 ผู้สนับสนุนและพระราชตระกูลของเรโหโบอัม (11:13–23)